Lav et referat af nedenstående tekst:

Tekst:
Da Mathias Vognsen mødte ind ved Aalborg Cable Park i formiddags for at gøre klar til dagens arbejde, manglede der noget. Tyve havde i løbet af natten skåret låse op til de containere, som klubbens medlemmer bruger til at opbevare deres dyre wakeboards. - Der er stjålet et sted mellem 15 og 20 boards, der har en værdi mellem 4.000 og 9.000 kroner pr. styk, fortæller Mathias Vognsen, der er frivillig i klubben. - Tyvene har stjålet på må og få. De har taget en del af de boards, vi bruger til vores kunder og gået helt udenom de spritnye og meget dyrere boards, som vi fik forleden, forklarer han. Tyveriet er sket mellem klokken 23 fredag aften og klokken 10 lørdag morgen. - Vi håber, at der nogen, som måske har set noget i nat på vej hjem fra byen, siger han. Driften i parken er indstillet lørdag og søndag for betalende gæster, og man er nødt til at aflyse kundearrangementer de næste dage, indtil klubben har fået nye boards. Klubbens medlemmer med egne boards kan fortsat komme ned og træne.

Referat:
Tyve har natten til lørdag skåret låse op til containere ved Aalborg Cable Park og stjålet boards for tusindvis af kroner.